Drąsos kelias

Drąsos kelias – Lietuvos politinė partija, įsikūrusi Garliavoje (Kauno raj.), 2012 m. kovo 19 d. įregistruota LR teisingumo ministerijos Registrų centre.Politinės partijos „Drąsos kelias“ įregistravimas
lauko scena Garliavoje

 Istorija 

2012 m. sausio 28 d. įvykusio steigiamojo suvažiavimo metu buvo patvirtinta programa ir įstatai, išrinkta šios organizacijos vadovybė, atliktos kitos privalomos procedūros.

Visuomeniniam judėjimui atsirasti postūmį davė Drąsiaus Kedžio baudžiamoji byla. Judėjimas sukurtas po Drąsiaus Kedžio mirties jo artimųjų ir kai kurių visuomenės veikėjų iniciatyva. Apie politinės partijos steigimą prabilta dar 2011 m. rugpjūtį. Tada paskelbtoje deklaracijoje buvo akcentuojama kova su oligarchija, siūloma teisėsaugos pertvarka, griežtesnės bausmės už valstybinio turto grobstymą, korupciją, pedofiliją, narkotikų kontrabandą, iniciatoriai pasisakė už progresinius mokesčius, pridėtinės vertės mokesčio mažinimą, šildymo, elektros kainų reguliavimą, nemokamą mokslą. Kovo 19 d. Registrų centre įregistruota politinė partija „Drąsos kelias“.

2012 m. Seimo rinkimuose turėjo tikslų dalyvauti Nacionalinio susivienijimo „Už Lietuvą Lietuvoje“ sudėtyje, tačiau vėliau šios idėjos atsisakė.

 Ideologija 

Politinės partijos „Drąsos kelias“ deklaruojama ideologija – alternatyva Lietuvoje paplitusiam neoliberalizmui.

 Pirmininkai 

 Jonas Varkala, nuo 2012 m. sausio 28 d.

 2012–2016 m. Seimo nariai 

 Neringa Venckienė, teisininkė
 Jonas Varkala, kunigas
 Aurelija Stancikienė, aplinkosaugininkė
 Algirdas Vaclovas Patackas, signataras
 Vytautas Antanas Matulevičius, žurnalistas
 Povilas Gylys, ekonomistas
 Valdas Vasiliauskas, žurnalistasVRK inf. 

 Šaltiniai 

 Nuorodos 
 LR Teisingumo ministerijos politinių partijų sąrašas: 41.„Drąsos kelias“ 
 Drąsos kelio tinklalapis
 Drąsos kelio steigiamasis suvažiavimas 
 Judėjimo mitingas 2012 m. kovo 10 d.
 Drąsos kelio partijos kūrimo planai 

Kategorija:Lietuvos partijos
Kategorija:Garliava